[{"text_idx": "#000000", "text": "Local and National News for Carmarthenshire"}, {"text_idx": "#000002", "text": "Wrth i gigs a digwyddiadau gael eu cynnal ar draws y wlad ar wythfed Dydd Miwsig blynyddol Cymru, mae Llywodraeth Cymru wedi cyhoeddi cyllid ychwanegol fel bod pobl yn mwynhau hyd yn oed mwy o gerddoriaeth."}, {"text_idx": "#000003", "text": "Nod y diwrnod yw dod a\u0302 phobl ynghyd i ddathlu cerddoriaeth Gymraeg a\u2019r artistiaid sy\u2019n creu argraff yma yng Nghymru ac ar draws y byd. Eleni, rydym yn hoelio sylw ar gerddoriaeth yn ein cymunedau, gyda gigs yn cael eu cynnal mewn lleoliadau bach fel tafarndai sy\u2019n eiddo i gymunedau."}, {"text_idx": "#000004", "text": "Bydd y cyllid ychwanegol yn creu cynllun grant i ddod a\u0302 phobl at ei gilydd, gyda\u2019r arian yn targedu cerddoriaeth ar lawr gwlad, hyrwyddwyr lleol, a lleoliadau bach. Bydd y cymorth hwn yn helpu mwy o bobl i gynnal gigs yn eu cymunedau lleol, gan wneud yn siw\u0302r bod pawb yn cael cyfle i fwynhau cerddoriaeth o Gymru ac i ddefnyddio\u2019u Cymraeg."}, {"text_idx": "#000005", "text": "Bydd y cynllun grant yn hoelio sylw ar ddatblygu sgiliau a gallu cymunedau i gynnal digwyddiadau cerddoriaeth byw. Bydd mentora a rhannu sgiliau yn elfennau allweddol o\u2019r cynllun. Bydd rhagor o fanylion am sut gall cymunedau elwa ar y cynllun grant yn cael eu rhannu dros y misoedd nesaf."}, {"text_idx": "#000008", "text": "\u201cMae unig dafarn gymunedol Ynys Mo\u0302n, yr Iorwerth Arms, yn hynod falch i fod yn rhan o Ddydd Miwsig Cymru. Bydd Dafydd Iwan a\u2019r Band a chantores ifanc leol, Meryl Elin, yn diddanu cynulleidfa o dros 200, gyda\u2019r holl docynnau wedi gwerthu allan o fewn diwrnod a hanner. Mae pawb yn edrych mlaen yn fawr at y gig yma!\u201d"}]